**Organizácia a priebeh výmenného pobytu**

V dňoch 5.10. -9.10. sa uskutočnil výmenný pobyt medzi ZŠ s MŠ Oravská Polhora 130 19 a Gymnáziom F.M. Pelcla z Rychnova nad Kněžnou. Tohto pobytu sa zúčastnilo 19 žiakov 7. a 8. ročníka ZŠ s MŠ Oravská Polhora a 19 žiakov z reálneho gymnázia, ktorí boli ubytovaní v našich rodinách. Ďakujem všetkým rodičom za starostlivosť a ústretovosť. Výmenná akcia prebiehala podľa nasledujúceho programu.

Program:

5.10 - príchod žiakov na Slovensko

* Obed,  ubytovanie v rodinách, zoznamovacie odpoludnie , večera a pracovné
* dielne – ukážka výroby oravských korbáčikov, košíkov a iné veci.

6.10. - začiatok aktivít 8,15hod.

* **Čeština a slovenčina – dva rôzne a pritom tak podobné jazyky**
* Aktivita -cieľom je postupne vytvoriť Slovensko-český a Česko-slovenský slovník v elektronickej a viazanej podobe.
* 12,00 obed a turistická vychádzka na Hviezdoslavovú hájovňu, návšteva náučného chodníka pri Slanej Vode a opekačka na Slanej Vode.

7.10.- začiatok aktivít o 8,15 hod.

* Aktivita -na základe pracovného listu spoločne žiaci hľadali odlišnosti slovenského a českého jazyka, najčastejšie používané frázy v obidvoch jazykoch
* Test o obci Oravská Polhora
* 12,00obed a návšteva Oravského hradu a Aqua parku Dolný Kubín.

8.10.

* Aktivita - Powerpointová prezentacia zhrňujúca základné zhody a rozdiely obidvoch jazykov –zverejnenie na internetových stránkach školy - **práca aj formou pracovného listu**
* **12,00- obed, autobusom Múzeum Oravskej dediny Zuberec a rozlúčkový večierok Penzión Hrubjak**

 9.10.

* Klady a nedostatky vzájomného stretnutia
* Vyhodnotenie jednotlivých aktivít a celého týždňa.
* 11.30 obed a rozlúčka žiakov a pedagógov.

Všetky aktivity v dopoludňajších hodinách pripravili vyučujúce slovenského jazyka a literatúry. Koordinátorkou bola PaedDr. Viera Rusnáková a aktivity viedli Mgr. Tatiana Cubínková, Mgr. Denisa Pidíková, Mgr. Mária Kováčová. Poobedňajších aktivít sa zúčastnili Ing. Gabriela Labajová , Mgr. Mária Kornhauserová. Nápomocný bol zástupca školy Mgr. Ing. Pavol Vajdečka. Za tento výmenný pobyt zodpovedala riaditeľka školy Mgr. Jolana Tarčáková, ktorá zabezpečovala organizáciu celého pobytu.

Chcem sa poďakovať vychovávateľke Renáte Muchovej za krásne prezenty, ktoré putovali do českej školy. Ďakujem za ústretovosť p. Monike Cubínkovej a jej spolupracovníčkam za krásne ukážky výrobkov. Ďakujem a p. Valike Masničákovej za ukážku výroby korbáčikov. Na záver chcem poďakovať p. Machajdovej za prípravu programu s folklórnou skupinou a p. starostovi za účasť na zahájení výmenného pobytu.

Mgr. Jolana Tarčáková